KAMART แนวโน้มที่มั่นคงรออยู่ข้างหน้า
9 ธันวาคม 2565

KAMART แนวโน้มที่มั่นคงรออยู่ข้างหน้า
คาดยอดขายและกำไรปกติสูงสุดเป็นประวัติการณ์ใน 4Q65 เราประมาณการกำไรปกติใน 4Q65 ที่ 107 ลบ. เพิ่มขึ้น 75% YoY และ 22% QoQ โดยได้แรงหนุนจากยอดขายที่แข็งแกร่ง
ผู้บริหารของ KAMART มีมุมมองเชิงบวกเกี่ยวกับแนวโน้มธุรกิจของบริษัทฯ และตั้งเป้ารายได้รวมเติบโต 55% YoY ในปี 2565 หรือประมาณ 2.0 พันลบ. เทียบกับเป้าหมายเดิมที่ 1.8 พันลบ. ซึ่งแสดงถึงยอดขายที่แข็งแกร่งใน 4Q65 ที่ 658 ลบ. (68% YoY และ 30% QoQ) โดยได้แรงหนุนจากทั้งผลิตภัณฑ์เครื่องสำอางและ สกินแคร์ในประเทศไทยและผ่านช่องทางการส่งออก KAMART ได้รับคำสั่งซื้อสำหรับส่งออกจำนวนมากใน 4Q65 จากการเจาะตลาดในไต้หวันที่เพิ่มขึ้นและการส่งออกไปยังฟิลิปปินส์ที่ฟื้นตัวขึ้น
ปรับเพิ่มประมาณการกำไรปกติในปี 2565/66/67 เราปรับเพิ่มประมาณการกำไรปกติในปี 2565/66/67 ขึ้น 31%/14%/11% เป็น 313 ลบ./402 ลบ./430 ลบ. ตามลำดับ ประมาณการกำไรใหม่ของเราสะท้อนถึง 1) ยอดขายเครื่องสำอางที่แข็งแกร่งขึ้น และ 2) อัตรากำไรขั้นต้น (GPM) ที่สูงขึ้นจากราคาขายที่สูงขึ้น และเงินบาทที่แข็งค่าขึ้น
KAMART วางแผนกิจกรรมการตลาดเชิงรุกมากขึ้น หลังเผยจะมีการเปิดตัวแบรนด์ที่ร่วมกับบุคคลที่มีชื่อเสียงอย่างน้อย 3 แบรนด์ใน 1Q66 เพื่อมุ่งเจาะกลุ่มลูกค้ามากขึ้น โดยหวังผลตอบรับทางด้านยอดขายที่ดีเหมือนผลิตภัณฑ์ดินสอเขียนคิ้วสุดฮิตภายใต้แบรนด์ “BROWIT by Nongchat” นอกจากนี้ KAMART จะยังคงขยายตลาดไปยังต่างประเทศด้วยการเพิ่มช่องทางการส่งออกเพิ่มเติม และมีแผนที่จะเปิดป๊อปอัพสโตร์แห่งใหม่ในญี่ปุ่นในปีหน้า
มุมมอง KS
- คงคำแนะนำ “ซื้อ” และเพิ่มราคาเป้าหมายขึ้น 24% หรือจาก 7.27 บาท เป็น 9.00 บาทเนื่องจากเราปรับเพิ่ม PER จากค่าเฉลี่ยเป็น +0.5SD หรือจาก 16.4 เท่า เป็น 18.4 เท่า และเราปรับเพิ่มประมาณการกำไรสุทธิปี 2567 ปัจจัยหนุนตัวคูณมูลค่าหุ้น ได้แก่ ยอดขายส่งออกที่แข็งแกร่งเกินคาดจากผลิตภัณฑ์และช่องทางการขายใหม่และยอดขายในประเทศที่สูงขึ้นจากจำนวนนักท่องเที่ยวที่ฟื้นตัวขึ้นแข็งแกร่ง
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #KAMART